Jasmins Kurtičs
Jasmins Kurtičs (slovēņu: Jasmin Kurtić; dzimis 1989. gada 10. janvārī) ir Slovēnijas futbolists, kurš spēlē pussarga pozīcijā un pārstāv Slovēnijas futbola izlasi. Kopš 2024. gada Kurtičs spēlē Itālijas B sērijas komandā Südtirol. Iepriekš pārstāvējis Slovēnijas komandu Bela Krajina un Gorica, Itālijas komandās Palermo, Varese, Sassuolo, Torino, Fiorentina, Atalanta, SPAL un Parma, Grieķijas komandā PAOK, kā arī Rumānijas komandā Universitatea Craiova. Slovēnijas futbola izlases rindās debitējis 2012. gadā. Pārstāvējis izlasi 2024. gada Eiropas čempionātā.